จับแล้วหนุ่มตกงาน คิดถึงเมีย วิ่งราวร้านทองวังสะพุง โดนจับบนภูหลวง 
รวบแล้ว คนร้ายชายรูปร่างผอมสูง ขี่รถมาวิ่งราวสร้อยทองหนัก 2 บาท ร้านทองที่วังสะพุง จ.เลย หนีเข้าป่าภูหลวงแล้วจยย.น้ำมันหมด จะโบกรถขออาศัยไปหาเมียที่เพชรบูรณ์ แต่กลัวช้างป่าเลยหลบซ่อนตัวจนถูกจับสืบเนื่องจาก เมื่อเวลา 10.30 น. วันที่ 10 พ.ค. ร.ต.อ.นัฐวัฒน์ ศรีสวัสดิ์ รอง สว.(สอบสวน) สภ.วังสะพุง จ.เลย ได้รับแจ้งมีเหตุวิ่งราวทรัพย์ ภายในร้านทองเหล่าฮั่วเฮง เลขที่ 63 หมู่ 9 ถนนภูมิวิถี-วังสะพุง อ.สะพุงโดยเจ้าของร้านชื่อนางอารยา เหล่าสุทธิ อายุ 60 ปี เผยว่า คนร้ายเป็นชายรูปร่างผอมสูง อายุประมาณ 30 ปี สวมเสื้อแขนยาวใส่เสื้อกั๊กสีน้ำตาลทับ สวมหมวกแก๊ปสีดำกลับด้าน สวมแมสก์ปิดบังใบหน้า ขี่รถจยย. RC สภาพเก่า สีขาว ไม่ทราบทะเบียน จอดรถอยู่ตรงข้ามร้านทอง ข้ามถนนเดินเข้ามาที่ร้านทอง ขอดูสร้อยคอทองคำหนัก 2 บาท 1 เส้น เมื่อเผลอถือโอกาสคว้าสร้อยทองวิ่งออกจากร้าน ข้ามถนนไปขึ้นรถหลบหนีไป กล้องวงจรปิดในร้านสามารถจับภาพไว้ได้ พล.ต.ต.วิบูลย์ วงศ์ก้อม ผบก.ภ.จว.เลย ได้รับรายงาน สั่งการให้ติดตามล่าคนร้ายรายนี้มาให้ได้ล่าสุด เวลา 07.00 น. วันที่ 11 พ.ค. พล.ต.ต.วิบูลย์ วงศ์ก้อม ผบก.ภ.จว.เลย มอบหมายให้ พ.ต.อ.ภุชงค์ ภัทรพงศ์สินธุ์ ผกก.สส.ภ.จว.เลย ชุดสืบสวน สภ.ภูหลวง สภ.วังสะพุง สภ. หนองหญ้าปล้อง นำกำลังลงพื้นที่และตรวจกล้องวงจรปิด พบว่าคนร้ายรายนี้ ที่ทราบชื่อต่อมา คือนายวิทวัส มุทุสิทธิ อายุ 33 ปี อยู่บ้านเลขที่ 113 หมู่ 4 ต.หนองหญ้าปล้อง อ.วังสะพุง ได้ขี่ จยย.คันที่ก่อเหตุหลบหนี แต่รถน้ำมันหมด จึงทิ้งรถไว้ที่บ้านนามูลตุ่น ต.ห้วยสีเสียด อ.ภูหลวง จากนั้นเดินเท้าหนีเข้าป่าตีนภูหลวง บ้านน้ำคู้ ต.ภูหอ เพื่อจะรอโบกรถไป จ.เพชรบูรณ์ หาครอบครัวแต่บริเวณดังกล่าวมีช้างป่าภูหลวงออกมากินพืชไร่ จึงแอบซ่อนตัวจนกระทั่งถูกเจ้าหน้าที่จับกุมตัวไว้ได้ พร้อมสร้อยคอทองคำหนัก 2 บาท ที่วิ่งราวมาจากร้านทอง นำตัวมาสอบสวนและขยายผล ส่วนสาเหตุมาจากคนร้ายไม่มีอาชีพเป็นหลักแหล่งและตกงาน คิดถึงลูกเมียที่อยู่ จ.เพชรบูรณ์ จึงตัดสินใจก่อเหตุวิ่งราว เพื่อหาเงินค่าเดินทางไปหาลูกภรรยา จนถูกจับกุมตัวดังกล่าว
รวบแล้ว คนร้ายชายรูปร่างผอมสูง ขี่รถมาวิ่งราวสร้อยทองหนัก 2 บาท ร้านทองที่วังสะพุง จ.เลย หนีเข้าป่าภูหลวงแล้วจยย.น้ำมันหมด จะโบกรถขออาศัยไปหาเมียที่เพชรบูรณ์ แต่กลัวช้างป่าเลยหลบซ่อนตัว
จับโจรวิ่งราว,วิ่งราวร้านทอง,วิ่งราวร้านทอง เลย,จับโจรวิ่งราวทอง,ข่าวทั่วไป